Στην ερώτηση “Πότε θα ήθελες να εκτελεστεί η εργασία;” οι πελάτες της πλατφόρμας μας καλούνται να επιλέξουν μεταξύ τριών διαφορετικών απαντήσεων. Άμεσα, επιθυμώντας να εξυπηρετηθούν εντός λίγων ωρών, το συντομότερο δυνατόν και σε συγκεκριμένη ημερομηνία που επιλέγουν οι ίδιοι κατά τη συμπλήρωση της φόρμας.
Η ευπάθεια των τροφίμων σε συνδυασμό με τη διαρκή χρήση του οικιακού ψυγείου το τοποθετούν την επισκευή του στην κορυφή των πιο επειγουσών εργασιών στην κατηγορία των Οικιακών Συσκευών. Ακολουθούν με μικρή διαφορά το πλυντήριο ρούχων και η κουζίνα. Λιγότερο άμεση αλλά μεγάλης σημασίας είναι, επίσης, η επισκευή/ εγκατάσταση του πλυντηρίου ρούχων όπου ποσοστό που προσεγγίζει το 55% απάντησε ότι επιθυμεί να εξυπηρετηθεί το συντομότερο δυνατό.
Μόλις 1 στους 4 επιλέγει συγκεκριμένη ημερομηνία για την επισκευή της συσκευής του, όπου οι διαφορές μεταξύ είδους κυμαίνονται σε πολύ χαμηλά ποσοστά.